cyanic-selkie/wikianc huggingface dataset:
Ναπολέων Λαμπελέτ
Βιογραφία
Το 1894 πήγε στην Αλεξάνδρεια για να αναλάβει τη διεύθυνση της Αβερώφειας Μουσικής Ακαδημίας της πόλης. Το 1895 εγκαταστάθηκε στο Λονδίνο, όπου έκανε λαμπρή καριέρα ως μαέστρος και συνθέτης. Το έργο του αποτελείται κυρίως από μεγάλα μελοδραματικά και ορχηστρικά μουσικά έργα που γράφτηκαν κυρίως στο Λονδίνο, συγχρωτίστηκε όμως και με Έλληνες ποιητές και πεζογράφους της εποχής του μελοποιώντας άνω των 70 τραγουδιών.
Εξωτερικοί σύνδεσμοι
Κατηγορία:Έλληνες πιανίστες Κατηγορία:Έλληνες συνθέτες Κατηγορία:Καθηγητές του Ωδείου Αθηνών
Brilliant (ιστοσελίδα)
Το Brilliant.org (2012) είναι μια αμερικανική κερδοσκοπική εταιρεία και σχετική κοινότητα που διαθέτει προβλήματα και μαθήματα στα μαθηματικά, τη φυσική, τα ποσοτικά οικονομικά και την επιστήμη των υπολογιστών. Λειτουργεί μέσω ενός επιχειρηματικού μοντέλου freemium.
Ιστορία
Η εταιρεία ιδρύθηκε το 2012. Στο Launch Festival τον Μάρτιο του 2013, η Διευθύνουσα Σύμβουλος και συνιδρυτής Sue Khim παρουσίασε την ιδέα του Brilliant, τραβώντας την προσοχή του επιχειρηματία Chamath Palihapitiya. Τον Μάιο του 2013, η Khim περιέγραψε περαιτέρω το όραμα για το Brilliant στο συνέδριο του TED.
Τον Αύγουστο του 2013, το TechCrunch ανέφερε ότι
Υποδοχή
Η Brilliant προβάλει τακτικά γρίφους μαθηματικών ή φυσικής σε εκδόσεις όπως οι New York Times, The Guardian  και FiveThirtyEight. Το Brilliant έχει επίσης αναφερθεί από το The Atlantic ως καταλύτης της "μαθηματικής επανάστασης" - μια αύξηση στον αριθμό των Αμερικανών εφήβων που διαπρέπουν στα μαθηματικά.
Το 2013, η συνιδρύτρια και διεθύνουσα σύμβουλος του Brilliant, Sue Khim, συμπεριλήφθηκε μεταξύ των Forbes κάτω των 30 ετών για την κατηγορία Εκπαίδευση, με αφορμή τη δουλειά της στο Brilliant.
Προϊόν
Το Brilliant προσφέρει καθοδηγούμενα μαθήματα επίλυσης προβλημάτων στα μαθηματικά, τις επιστήμες και τη μηχανική, με βάση την έρευνα του Εθνικού Ιδρύματος Επιστημών που υποστηρίζει την ενεργό μάθηση.
Επιπλέον, το Brilliant δημοσιεύει ενδιαφέροντα προβλήματα στα μαθηματικά και τις επιστήμες εβδομαδιαία, τα οποία γράφτηκαν, ως επί το πλείστον, από μέλη της κοινότητάς τους. Το Brilliant διατηρεί επίσης ένα διαδραστικό, γραμμένο από την κοινότητα, wiki για τα μαθηματικά και τις επιστήμες. Το 2016, το The Atlantic ανέφερε ότι «μερικές από τις πιο αναγνωρίσιμες εταιρείες στον κλάδο της τεχνολογίας αναζητούν τακτικά στο Brilliant».
Παραπομπές
Κατηγορία:Ιστοσελίδες κοινωνικής δικτύωσης
Μορσέρ
Το Μορσέρ (γαλλικά: Mortcerf) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Μορμάν
Το Μορμάν (γαλλικά: Mormant) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Μορσέρ
Οι κάτοικοί του είναι γνωστοί ως Μορσαρτουά (γαλλικά: Moressartois).
Παραπομπές
Κατηγορία:Κοινότητες της Σεν-ε-Μαρν
Μορμάν
Παραπομπές
Κατηγορία:Κοινότητες της Σεν-ε-Μαρν
Στέλλα-Ηρώ Λεδάκη
Παραπομπές
Κατηγορία:Ελληνίδες αθλήτριες του άλματος επί κοντώ Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Μεσογειακούς Αγώνες 2013
Οίκος των Χιμένεθ
Ο Οίκος των Χιμένεθ, ισπ. Jiménez, είναι ένας δυναστικός Οίκος της Ισπανίας που κυβέρνησε από τον 10ο ως τον 13ο αι.
Ιστορία
Το πρώτο γνωστό μέλος του Οίκου, ο Γκαρθία Χιμένεθ (=o γιος του Χιμένο) με καταγωγή από τη Γασκωνία, ήταν αντιβασιλέας της Παμπλόνα και κυβερνήτης των ανατολικών εδαφών της Ναβάρρας τα οποία ήταν εκτός του ελέγχου των βασιλιάδων του Οίκου των Ίνιγεθ (Íñiguez). Ο γιος του Σάντσο Γκαρθές Α´, εκτόπισε τον βασιλιά του Οίκου των Ίνιγεθ. Οι μουσουλμάνοι αποκαλούσαν τον Οίκο των Χιμένεθ μπανού Σάντσο (οι απόγονοι του Σάντσο). Ο Σάντσο Γκαρθές κατέλαβε την γειτονική περιοχή των μπανού Κουάσι και την κομητεία της Αραγωνίας. Στην εποχή του διαδόχου του οι Ίνιγεθ συμμάχησαν με τον εμίρη της Κόρδοβας, που νίκησαν και υπέταξαν την Παμπλόνα.
Η κατάσταση άλλαξε με τον Σάντσο τον Μέγα, που κατέκτησε την Αραγωνία, την Καστίλη και τη Λεόν. Αυτοανακηρύχθηκε αυτοκράτορας της Ισπανίας. Οι τρεις γιοί του μοίρασαν την επικράτεια. Από αυτούς ο Φερδινάνδος Α΄επικράτησε των αδελφών του και κληροδότησε ενοποιημένο το βασίλειο στο γιο του, που κατέλαβε το Τολέδο. Οι απόγονοί του πάλι χώρισαν και μετά ενοποίησαν το βασίλειο. Η τελευταία απόγονος Πετρονίλα παντρεύτηκε τον κόμη της Βαρκελώνης και έτσι τον Οίκο των Χιμένεθ διαδέχθηκε ο Οίκος της Βαρκελώνης.
Τον 15ο αι. οι Βοργίες παρουσίασαν ότι είναι απόγονοι ενός νόθου τέκνου του Πέδρο ντε Αταρές των Χιμένεθ, αλλά η γενεαλογία ήταν πλαστή.
Αναφορές
Κατηγορία:Βασιλείς της Ναβάρρας Κατηγορία:Βασιλείς της Αραγωνίας Κατηγορία:Βασιλείς της Καστίλης Κατηγορία:Μονάρχες του Λεόν
Κέτε Λάιχτερ
Η Μαριάννε Καταρίνα «Κέτε» Λάιχτερ (Marianne Katharina "Käthe" Leichter) (Βιέννη, 20 Αυγούστου 1895 – Φεβρουάριος 1942) ήταν Αυστριακή οικονομολόγος, ακτιβίστρια για τα δικαιώματα των γυναικών, δημοσιογράφος και πολιτικός. Ήταν μέλος του Σοσιαλδημοκρατικού Κόμματος της Αυστρίας και του Εργατικού Επιμελητηρίου της Βιέννης. Κρατήθηκε στο στρατόπεδο συγκέντρωσης Ράβενσμπρουκ κατά τη διάρκεια του ναζιστικού καθεστώτος και σκοτώθηκε με αέριο στο Κέντρο Ευθανασίας του Μπέρνμπουργκ το 1942.
Νεανικά χρόνια
Η Λάιχτερ γεννήθηκε το 1895 στη Βιέννη, και το πραγματικό όνομά της ήταν Μαριάννε Καταρίνα Πικ. Ήταν η δεύτερη κόρη ενός εβραϊκού ζευγαριού, του δικηγόρου Γιόζεφ Πικ (1849, Náchod – 1926) και της συζύγου του Σαρλότ "Λόττε" Ρουμπινστάιν (1871, Γκαλάτσι – 1939). Η μεγαλύτερη αδερφή της ήταν η Αυστριακή-Αμερικανίδα συνθέτης και μουσικοθεραπεύτρια Βάλλι Βάιγκλ.
Η Κέτε αποφοίτησε από το Beamten-Töchter-Lyceum το 1914 και στη συνέχεια άρχισε να σπουδάζει πολιτικές επιστήμες στο Πανεπιστήμιο της Βιέννης. Δεδομένου ότι, εκείνη την εποχή, οι Αυστριακές γυναίκες δεν επιτρεπόταν να αποφοιτήσουν, μεταγράφηκε στο γερμανικό Πανεπιστήμιο της Χαϊδελβέργης το 1917 και αποφοίτησε τον Ιούλιο του 1918 πριν επιστρέψει στη Βιέννη, για να ολοκληρώσει άλλα δύο εξάμηνα στο πανεπιστήμιο.
Πολιτική καριέρα
Η Λάιχτερ συμμετείχε στο Wiener Jugendbewegung (Βιεννέζικο Κίνημα Νεολαίας), μια ριζοσπαστική αριστερή οργάνωση, ως φοιτήτρια πριν από το ξέσπασμα του Α' Παγκοσμίου Πολέμου και αργότερα ήταν μέλος του Parteischüler-Bildungsverein Karl Marx (Ένωση Καρλ Μαρξ για το Κόμμα Πανεπιστημιακοί και Εκπαίδευση), μια μαρξιστική ομάδα μελών του Σοσιαλδημοκρατικού Κόμματος της Αυστρίας (SDAPÖ) που αντιτάχθηκαν στον πόλεμο. Όταν ιδρύθηκε η Δημοκρατία της Αυστρίας το 1918, και ως μία από τις πρώτες Αυστριακές γυναίκες απόφοιτες πολιτικών επιστημών, που ειδικεύτηκε στα οικονομικά, εντάχθηκε στην Reichswirtschaftskommission der Arbeiterräte (Κρατική Οικονομική Επιτροπή των Συμβουλίων των Εργαζομένων), την Sozialisierungskommission (Κρατική Επιτροπή για την Κοινωνικοποίηση της Βιομηχανίας) και τον Zentralverband für Gemeinwirtschaft (Κεντρικός Οργανισμός Δημόσιων Αγαθών και Επιχειρήσεων). Επίσης εργάστηκε και για το Υπουργείο Οικονομικών.
Η Λάιχτερ εντάχθηκε στο Frauenreferat der Wiener Arbeiterkammer (Γυναικείο Τμήμα του Θεσμοθετημένου Εργατικού Επιμελητηρίου της Βιέννης) το 1925 και ηγήθηκε του τμήματος μέχρι το 1934. Εκλέχτηκε στην Betriebsrat der Wiener Arbeitkammer (Επιτροπή Εργαζομένων του Θεσμοθετημένου Εργατικού Επιμελητηρίου της Βιέννης) το 1932. Δημοσίευσε άρθρα και εκθέσεις με βάση στατιστικά δεδομένα, που συγκέντρωσε σχετικά με τη γυναικεία εργασία στην Αυστρία και έδωσε επίσης διαλέξεις, σχολικά μαθήματα και ραδιοφωνικές εκπομπές, για να υπερασπιστεί τα δικαιώματα των γυναικών. Υποστήριξε τις απόψεις για ίσες αμοιβές, την πρόσληψη περισσότερων γυναικών στην κοινωνική διοίκηση και τις ευκαιρίες απασχόλησης για γυναίκες με πανεπιστημιακή εκπαίδευση.
Προσωπική ζωή
μικρογραφία| Feuerhalle Simmering, οικογενειακός τάφος Λάιχτερ Παντρεύτηκε τον Όττο Λάιχτερ, έναν συνάδελφο σοσιαλιστή και δημοσιογράφο, το 1921. Γέννησε τον πρώτο τους γιο, τον Χάινζ, το 1924 και τον δεύτερο, τον Φραντς, το 1930.
Πολιτική δίωξη και θάνατος
Όταν το SDAPÖ απαγορεύτηκε στην Αυστρία τον Φεβρουάριο του 1934, η Λάιχτερ προσχώρησε στην Revolutionäre Sozialisten (Επαναστάτες Σοσιαλιστές), μια παράνομη σοσιαλιστική οργάνωση, που είχε δημιουργηθεί ως απάντηση στην απαγόρευση του κόμματος. Αυτή και ο σύζυγός της Όττο μετανάστευσαν στη Ζυρίχη στην εξορία για έξι μήνες το 1934, αλλά επέστρεψε στη Βιέννη, όταν εκλέχτηκε η έδρα της εκπαίδευσης των Επαναστατών Σοσιαλιστών. Έγραψε αντιφασιστικά φυλλάδια και δημοσίευσε άρθρα στο εξωτερικό με τα ψευδώνυμα Maria Mahler και Anna Gärtner. Μετά την εισβολή του Ναζιστικού Κόμματος στην Αυστρία το 1938 με το Anschluss, προσπάθησε να φύγει από την Αυστρία με την οικογένειά της. Αν και η οικογένειά της δραπέτευσε, η Λάιχτερ συνελήφθη από τη Γκεστάπο στη Βιέννη στις 30 Μαΐου 1938 και στη συνέχεια φυλακίστηκε. Στάλθηκε στο στρατόπεδο συγκέντρωσης Ράβενσμπρικ το 1940 και σκοτώθηκε με αέριο στο Κέντρο Ευθανασίας του Μπέρνμπουργκ στις αρχές του 1942 Μια τεφροδόχος στο Feuerhalle Simmering γεμάτη με χώμα από το στρατόπεδο συγκέντρωσης Ράβενσμπρικ χρησιμεύει ως κενοτάφιό της στη Βιέννη.
Κληρονομιά
Το Käthe Leichter-Gasse, ένας δρόμος στην περιοχή Χίτσινγκ της Βιέννης, πήρε το όνομά του από την Λάιχτερ το 1949. Ένα ετήσιο βραβείο, που απονέμει η αυστριακή κυβέρνηση σε μια γυναίκα ιστορικό αναφέρεται επίσης στη μνήμη της Λάιχτερ. Η Αυστροαμερικανίδα ιστορικός Γκέρντα Λέρνερ έγραψε ότι η Λάιχτερ «προσωποποιεί τα υψηλότερα ιδανικά του φεμινισμού - τη δια βίου δραστηριότητα για λογαριασμό όλων των γυναικών, αλλά ιδιαίτερα των γυναικών της εργατικής τάξης, την πεποίθηση ότι οι κοινωνικές μεταρρυθμίσεις είναι δίκαιες μόνο εάν εξυπηρετούν τα συμφέροντα των γυναικών όσο και των ανδρών, τον ασυμβίβαστο αγώνα ενάντια στο φασισμό και τον εθνικοσοσιαλισμό, που της κόστισαν τη ζωή».
Συγγενείς
Οι συγγενείς της Κέτε Λάιχτερ από την καταγωγή της μητέρας της είναι:
Χενριέττε Ρόζενφελντ (Henriette Rosenfeld), ( הנרייטה רוזנפלד‎  ) (1848, Pöstyén ( Pistyan, Pistian, Püschtin, Bad Püschtin, Piešťany ), Nyitra Co. Βασιλική Ουγγαρία – 1934, Βιέννη, Αυστρία) και απέκτησε τα ακόλουθα παιδιά:
Βιβλιογραφία
Κατηγορία:Εβραίοι συγγραφείς Κατηγορία:Απόφοιτοι του Πανεπιστημίου της Βιέννης Κατηγορία:Απόφοιτοι του Πανεπιστημίου της Χαϊδελβέργης Κατηγορία:Αυστριακοί φεμινιστές Κατηγορία:Αυστριακοί οικονομολόγοι
Νίκη Πανέτα
Η Νίκη Πανέτα (Ίλιον, 21 Απριλίου 1986) είναι Ελληνίδα αθλήτρια του άλματος τριπλούν.
Τερμάτισε έκτη στο Ευρωπαϊκό Πρωτάθλημα του 2012. Το προσωπικό της ρεκόρ είναι τα 14,55 μέτρα (Αθήνα, 7 Ιουλίου 2011). Σε κλειστό στίβο έκανε άλμα 14,47 μ., στις 22 Φεβρουαρίου 2012 στον Πειραιά.
Τερμάτισε έκτη στο (Ευρωπαικό πρωτάθλημα νέων Στίβου 2007) ΝΤΕΜΠΡΕΤΣΕΝ Ουγγαρία
Έχει συμμετάσχει στους ΟΛΥΜΠΙΑΚΟΥΣ ΑΓΩΝΕΣ του Λονδίνου όπου κατέλαβε την 24η θέση.
Έχει πάρει μέρος σε πέντε παγκόσμια και 5 Ευρωπαικά κλειστού και ανοιχτού στίβου.
Παραπομπές
Κατηγορία:Ελληνίδες αθλήτριες του άλματος εις τριπλούν Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Μεσογειακούς Αγώνες 2013
Αλτάι (πόλη)
Η Αλτάι είναι πόλη νομαρχιακού επιπέδου στο νομό Αλτάι εντός του αυτόνομου καζακικού νομού Ιλί, στο βόρειο Σιντσιάνγκ της Κίνας. Το κέντρο της πόλης βρίσκεται στις πλαγιές του ποταμού Κελάν.
Πολιτισμός
Όπως και άλλες πόλεις στο Σιντσιάνγκ, υπάρχουν πολλές μειονότητες στο Αλτάι, ιδίως Ουιγούροι και Καζάκοι.
Τουρισμός
Ο πιο σημαντικός τουριστικός χώρος είναι η λίμνη Κανάς, όπου υπάρχει ένας θρύλος όπου σύμφωνα με τον οποίο κατοικεί εκεί ένα μεγάλο πλάσμα.
Κλίμα
Το Αλτάι έχει κρύο ημίξηρο κλίμα (τύπος BSk της κλιματικής ταξινόμησης Κέππεν), χωρίς την ισχυρή επιρροή των μουσώνων στις εποχικές βροχοπτώσεις. Οι μουσώνες καθορίζουν το κλίμα σε μεγάλο μέρος της Κίνας και η πόλη λαμβάνει συνολική ετήσια βροχόπτωση μόνο 191 χιλιοστά. Οι χειμώνες είναι πολύ κρύοι και ξηροί. Η μέση θερμοκρασία Ιανουαρίου είναι −15.5 °C, ωστόσο, η παρουσία των Ορέων Αλτάι στα βόρεια βοηθά στη μετρίαση της σοβαρότητας του χειμωνιάτικου κρύου, σε σύγκριση με τις θέσεις περαιτέρω προς τα ανατολικά. Η άνοιξη και το φθινόπωρο είναι σύντομα αλλά ήπια. Τα καλοκαίρια είναι πολύ ζεστά και ξηρά. Τον Ιούλιο η μέση θερμοκρασία φτάνει τους +21.8 °C. Η μέση ετήσια θερμοκρασία είναι 4.53 °C. Το ποσοστό μηνιαίας πιθανής ηλιοφάνειας κυμαίνεται από 50% το Δεκέμβριο σε 74% τον Αύγουστο και Σεπτέμβριο. Η ηλιοφάνεια είναι άφθονη όλο το έτος και η πόλη δέχεται κατά μέσο όρο 2.993 ώρες ηλιοφάνειας σε ετήσια βάση.
Εξωτερικοί σύνδεσμοι
Κατηγορία:Λήμματα που περιέχουν κείμενο στα καζακικά Κατηγορία:Πόλεις της Κίνας
Αντριάν Μπαϊράμι
Καριέρα
Ο Μπαιράμι είναι ένα προϊόν των ακαδημιών της Λανγκενθαλ στην Ελβετία, πριν μετακομίσει στην ακαδημία της Μπενφίκα το 2018. Στις 29 Οκτωβρίου 2019, υπέγραψε το πρώτο του επαγγελματικό συμβόλαιο με την Μπενφίκα. Έκανε το επαγγελματικό του ντεμπούτο με την Μπενφίκα σε μια ήττα 2-1 στη Σεγουντα Λίγα από την Ακαδέμικο ντε Βισέου, μπαίνοντας ως αλλαγή στο 75ο λεπτό.
Διεθνής καριέρα
Γεννημένος στην Ελβετία, ο Μπαιράμι είναι αλβανικής καταγωγής από την Οχρίδα. Το 2019, έπαιξε και για την Ελβετία Κ-18 και την Αλβανία Κ-19. Κλήθηκε στην εθνική Αλβανίας για ένα ζευγάρι φιλικών τον Μάιο του 2022. Έκανε το ντεμπούτο του με την εθνική ομάδα της Αλβανίας σε ένα φιλικό 0–0 με την Εσθονία στις 13 Ιουνίου 2022.
Παραπομπές
Κατηγορία:Ποδοσφαιριστές Μπενφίκα Β Κατηγορία:Ποδοσφαιριστές Σεγκούντα Λίγκα Κατηγορία:Αμυντικοί ποδοσφαιριστές Κατηγορία:Ελβετοί αλβανικής καταγωγής Κατηγορία:Ελβετοί ποδοσφαιριστές Κατηγορία:Ποδοσφαιριστές Εθνικής Αλβανίας Κατηγορία:Αλβανοί ποδοσφαιριστές
Αντωνία Στεργίου
Η Αντωνία Στεργίου (γεννήθηκε στις 7 Ιουλίου 1985 στους Αγίους Σαράντα της Αλβανίας) είναι Ελληνίδα αθλήτρια του άλματος εις ύψος. Αγωνίζεται για τον σύλλογο Α.Ο. Κούρος Πατρών, με έδρα την Πάτρα.
Τερμάτισε έβδομη στο Παγκόσμιο Πρωτάθλημα Νέων 2004, κέρδισε ασημένιο μετάλλιο στο ευρωπαϊκό πρωτάθλημα Κ23 2007 και χάλκινο μετάλλιο στους Μεσογειακούς Αγώνες στην Πεσκάρα. Συμμετείχε στον τελικό του Ευρωπαϊκού Πρωταθλήματος 2010 στη Βαρκελώνη, παίρνοντας την 8η θέση.
Το καλύτερο άλμα της είναι τα 1,97 μέτρα, σε αγώνα τον Ιούνιο του 2008 στην Αθήνα.
Παραπομπές
Κατηγορία:Ελληνίδες αθλήτριες του άλματος εις ύψος Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Μεσογειακούς Αγώνες 2009 Κατηγορία:Αθλητές του στίβου στους Μεσογειακούς Αγώνες 2013 Κατηγορία:Αθλητές του στίβου στη Θερινή Πανεπιστημιάδα 2013 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Βορειοηπειρώτες
Πρωτάθλημα Φόρμουλα 2 (2022)
σύνδεσμος=//upload.wikimedia.org/wikipedia/commons/thumb/9/9b/Felipe Drugovich Austria 2022.jpg/175px-Felipe Drugovich Austria 2022.jpg|μικρογραφία|240x240εσ| Ο Φελίπε Ντρούγκοβιτς είναι ο πρωταθλητής της Φόρμουλα 2 για το 2022. Το Πρωτάθλημα Φόρμουλα 2 για το 2022 είναι ένα πρωτάθλημα αγώνων αυτοκινήτου για αυτοκίνητα επιπέδου Φόρμουλα 2 που εγκρίνεται από τη Διεθνή Ομοσπονδία Αυτοκινήτων (FIA). Το πρωτάθλημα είναι η πεντηκοστή έκτη σεζόν των αγώνων της Φόρμουλα 2 και η έκτη σεζόν που τρέχει με το όνομα του Πρωταθλήματος FIA Φόρμουλα 2. Είναι μια κατηγορία αγώνων που χρησιμεύει ως η δεύτερη βαθμίδα για την Φόρμουλα 1. Όλες οι ομάδες και οι οδηγοί που αγωνίζονται στο πρωτάθλημα τρέχουν το ίδιο αυτοκίνητο, το Dallara F2 2018.
Η Prema Racing μπήκε στη σεζόν ως πρωταθλητές των ομάδων, έχοντας εξασφαλίσει τον τίτλο τους στον προτελευταίο γύρο της σεζόν 2021 στη Σαουδική Αραβία.
Αλλαγές Ομάδων
Αφού ολοκλήρωσε τη δέσμευσή τους στη Φόρμουλα 3 προηγουμένως, η HWA Racelab τερμάτισε τις δραστηριότητές της στη Φόρμουλα 2 στο τέλος του 2021. Η Van Amersfoort Racing εντάχθηκε στο πρωτάθλημα.
Αλλαγές Οδηγών
Η Prema Racing ανταγωνίζεται με μια νέα σειρά οδηγών. Ο περσινός πρωταθλητής Όσκαρ Πιάστρι υπέγραψε ως εφεδρικός οδηγός για την Alpine και ο συμπαίκτης του, Ρόμπερτ Σβάρτσμαν, αποχώρησε μετά από δύο χρόνια στο πρωτάθλημα για να γίνει δοκιμαστικός οδηγός για τη Scuderia Ferrari. Αντικαταστάθηκαν από τον πρωταθλητή της Φόρμουλα 3 Ντένις Χάουγκερ και τον Τζεχάν Νταρουβάλα, ο οποίος έφυγε από την Carlin.
Ο Γκουάνγιου Τζόου της Virtuosi Racing άφησε την ομάδα και το πρωτάθλημα μετά από τρία χρόνια για να αποφοιτήσει στη Φόρμουλα 1 με την Alfa Romeo Racing. Ο Φελίπε Ντρούγκοβιτς άφησε επίσης την ομάδα για να επανέλθει στο MP Motorsport, με την οποία είχε αγωνιστεί το 2020. Τις θέσεις τους τις κάλυψαν οι Μαρίνο Σάτο, ο οποίος έφυγε από την Trident, και τον δευτεραθλητή της Φόρμουλα 3 και νέο οδηγό της Alpine Academy Τζακ Ντούχαν.
Ο οδηγός της Carlin, Νταν Τίκτουμ άφησε το πρωτάθλημα για τη Φόρμουλα Ε. Η Carlin προσέλαβε τον Junior της Red Bull και πρώην οδηγό της Hitech Λίαμ Λόουσον μαζί με τον απόφοιτο της F3 και μέλος της Ακαδημίας Οδηγών της Williams, Λόγκαν Σάρτζεντ για να αντικαταστήσει τον Τίκτουμ και τον Νταρουβάλα.
Η Hitech Grand Prix υπέγραψε τον αποχωρήσαντα από την DAMS Μάρκους Άρμστρονγκ, για να αντικαταστήσει τον Λόουσον.
Ο οδηγός της ART Grand Prix Κρίστιαν Λούντγκαρντ άφησε την ομάδα και το πρωτάθλημα μετά από δύο σεζόν για να ενταχθεί στα IndyCar, αγωνιζόμενος για την Rahal Letterman Lanigan Racing. Αντικαταστάθηκε από τον απόφοιτο της F3 και μέλος της ακαδημίας της Μερτσέντες, Φρεντερίκ Βέστι.
Η MP Motorsport συνεργάστηκε με τον Felipe Drugovich με τον Κλεμέν Νοβαλάκ, ο οποίος αντικατέστησε τον Λιρίμ Ζεντέλι στην ομάδα για τους δύο τελευταίους γύρους το 2021, αφού τερμάτισε τρίτος στη F3.
Η Campos Racing προσέλαβε το νέο μέλος της ακαδημίας της Alpine, Όλι Κάλντγουελ, ο οποίος ήδη αγωνίστηκε με την ομάδα στους δύο τελευταίους γύρους της σεζόν του 2021.
Η DAMS υπέγραψε τον απόφοιτο της F3, Αγιούμου Ιβάσα, ο οποίος εντάχθηκε μαζι με τον Ροι Νισσάνι και αντικατέστησε τον Μάρκους Άρμστρονγκ που αποχωρούσε.
Η Trident προσέλαβε τον απόφοιτο της F3 Κάλαν Γουίλιαμς μαζί με τον Ρίτσαρντ Βερσούρ, ο οποίος είχε αγωνιστεί τις προηγούμενες σεζόν με την MP Motorsport και την Charouz Racing. Αντικατέστησαν τους Μαρίνο Σάτο και Μπεντ Βισκάαλ.
Η Charouz Racing System υπέγραψε με τον πρώην αθλητή των F1 Esports και απόφοιτο του Euroformula Open Τσέμ Μπουλούκμπασι για να αντικαταστήσει τον Γκιγέρμε Σαμέα, συνεργαζόμενος μαζί με τον Έντσο Φιτιπάλντι.
Η νεοεισερχόμενη Van Amersfoort Racing υπέγραψε τον Τζέικ Χιουζ, ο οποίος μπήκε στο πρωτάθλημα με πλήρη απασχόληση αφού έκανε προσωρινές εμφανίσεις με την HWA Racelab το 2020 και το 2021. Συνεργαζόταν με τον Αμαρί Κορντίλ, αποφοιτώντας και αυτός από τη F3 μετά από μία μόνο σεζόν στην οποία βγήκε στην 23η θέση.
Αλλαγές στα μέσα της σεζόν
Ο οδηγός του Charouz Racing System, Τσέμ Μπουλούκμπασι, έμεινε εκτώς από τον τρίτο γύρο στην Ίμολα με κάταγμα στα πλευρά. Αντικαταστάθηκε από τον Ντέιβιντ Μπέκμαν, ο οποίος αγωνίστηκε στο παρελθόν για την ομάδα κατά το πρώτο μισό του πρωταθλήματος το 2021.
Ο Μπουλούκμπασι επέστρεψε στη Charouz για τον τέταρτο γύρο στη Βαρκελώνη.
Ο οδηγός της Van Amersfoort, Αμαρί Κορντίλ, αποβλήθηκε για τον έβδομο γύρο στο Σίλβερστοουν, αφού πέτυχε 12 βαθμούς ποινής στους πρώτους έξι γύρους. Αντικαταστάθηκε από τον Ντέιβιντ Μπέκμαν, ο οποίος νωρίτερα τη σεζόν είχε συμπληρώσει για τον τραυματία Μπουλούκμπασι στη Charouz.
Ο Ρομπέρτο Μέρχι μπήκε στο πρωτάθλημα στο Red Bull Ring για να αντικαταστήσει τον Ραλφ Μπόσουνγκ αφού είχε αποσυρθεί από πολλούς αγώνες λόγω επιμένουν τραυματισμών στον αυχένα. Ο Μέρχι είχε αγωνιστεί τελευταία φορά το 2018, οδηγώντας για την Campos Racing και την MP Motorsport.
Ο Τζέικ Χιουζ αναγκάστηκε να χάσει τον ένατο και τον δέκατο γύρο λόγω προσβολής από τον COVID-19, με τον Ντέιβιντ Μπέκμαν να εντάσσεται ξανά στη Van Amersfoort Racing για να τον αντικαταστήσει. Προκειμένου να δώσει προτεραιότητα στις δεσμεύσεις του στη Φόρμουλα Ε, ο Χιουζ δεν επέστρεψε και ο Μπέκμαν τον αντικατέστησε για το υπόλοιπο της χρονιάς.
Ο οδηγός της Campos Racing, Όλι Κάλντγουελ, ήταν ο δεύτερος οδηγός που έλαβε ποινή αποκλεισμού λόγο 12 βαθμών και αποβλήθηκε από τον ενδέκατο γύρο στο Σπα. Αντικαταστάθηκε από τον Λιρίμ Ζεντέλι, ο οποίος αγωνίστηκε για τελευταία φορά το 2021 για τη MP Motorsport. Ο Μπουλούκμπασι τερμάτισε το συμβόλαιό του με την Charouz με κοινή συναίνεση πριν από τον γύρο στο Σπα, ενώ τη θέση του την πήρε δρομέας η οδηγός του IndyCar Τατιάνα Καλντερόν, η οποία επέστρεψε στη F2 αφού αγωνίστηκε για την BWT Arden το 2019.
Ο οδηγός της DAMS Ροι Νισσάνι έγινε ο τρίτος οδηγός του 2022 που έλαβε αποκλεισμό αγώνα λόγο επιβολής 12 βαθμών ποινής και αποκλείστηκε από τον δέκατο τρίτο γύρο στη Μόντσα. Αντικαταστάθηκε από τον Λούκα Γκιότο, ο οποίος έκανε την πρώτη του εμφάνιση στην F2 από το τέλος της σεζόν του 2020.
Αλλαγές στο Πρόγραμμα
Το πρωτάθλημα επέστρεψε στην μια μορφή των δύο αγώνων ανά σαββατοκύριακο, αφού δέχθηκε κριτική κατά τη διάρκεια της περσινής σεζόν διότι τα κενά μεταξύ των γύρων ήταν πολύ μεγάλα.
Αθλητικές αλλαγές
Ο αριθμός των αγώνων ανά γύρο μειώθηκε από τρεις σε δύο, με έναν αγώνα σπριντ 120 km/45 λεπτών το Σάββατο και έναν αγώνα 170 km/60 λεπτών με υποχρεωτικό pit stop την Κυριακή. Η σχάρα εκκίνησης και για τους δύο αγώνες αποφασίζονται σε μία κατατακτήρια περίοδο την Παρασκευή, με τις θέσεις των 10 κορυφαίων οδηγών να αντιστρέφονται για τον αγώνα σπριντ. Το πρωτάθλημα έχει μια επαναπρογραμματισμένη μορφή βαθμολογίας. Οι βαθμοί για την pole και τον ταχύτερο γύρο κόπηκαν στη μέση. Τώρα απονέμεται 2 βαθμοί για pole και 1 για τον ταχύτερο γύρο σε κάθε αγώνα. Οι πόντοι του αγώνα σπριντ άλλαξαν σημαντικά, με 10 βαθμούς για τον νικητή, 8 βαθμούς για τον 2ο, μετά 6 για τον 3ο και κατεβαίνει σε 1 βαθμό μέχρι τον 8ο. Αλλαγές εφαρμόστηκαν επίσης για την άλλη υποστηρικτική σειρά της Φόρμουλα 1, το Πρωτάθλημα της Φόρμουλα 3.
Σύστημα βαθμολόγησης
Οι πόντοι απονέμονται στους πρώτους οκτώ καταταγμένους στον αγώνα Sprint και στους δέκα πρώτους καταταγμένους στον Feature Race. Ο pole-sitter του Feature Race λαμβάνει επίσης δύο πόντους και ένας βαθμός δίνεται στον οδηγό που πραγματοποιεί τον ταχύτερο γύρο και στους δύο αγώνες, εάν αυτός ο οδηγός τερματίσει στην πρώτη δεκάδα. Κανένας βαθμός δεν θα απονεμηθεί εάν ο ταχύτερος χρόνος γύρου επιτευχθεί από έναν οδηγό που ταξινομήθηκε εκτός των δέκα πρώτων. Δεν δίνονται επιπλέον πόντοι στον pole-sitter του αγώνα σπριντ, καθώς το πλέγμα για τον αγώνα ρυθμίζεται αναστρέφοντας τους δέκα πρώτους από τις κατατακτήριες.
Οι πόντοι απονέμονται στους οκτώ πρώτους, εξαιρουμένων του ταχύτερου γύρου που απονέμεται στους δέκα πρώτους.
Οι βαθμοί απονέμονται στους δέκα πρώτους. Πόντοι μπόνους απονέμονται στον pole-sitter και στον οδηγό που ορίζει τον ταχύτερο γύρο και τερματίζει στη πρώτη δεκάδα.
Παραπομπές
<references group="" responsive="1">
Κλίμακα Barthel
Η Κλίμακα Barthel ή Κλίμακα ΔΚΖ Barthel είναι μια κλίμακα μέτρησης η οποία χρησιμοποιείται για τη μέτρηση της απόδοσης σε Δραστηριότητες Καθημερινής Ζωής (ΔΚΖ). Κάθε στοιχείο εκτέλεσης βαθμολογείται σε αυτή την κλίμακα με ένα συγκεκριμένο αριθμό πόντων που έχουν οριστεί για κάθε επίπεδο ή κατάταξη. Χρησιμοποιεί δέκα μεταβλητές που περιγράφουν ΔΚΖ και κινητικότητα. Μια υψηλή βαθμολογία συνδέεται με μια μεγαλύτερη πιθανότητα δυνατότητας διαβίωσης στο σπίτι με ένα βαθμό ανεξαρτησίας μετά το εξιτήριο του νοσοκομείου. Ο χρόνος και η σωματική βοήθεια που απαιτείται για την εκτέλεση κάθε στοιχείου χρησιμοποιούνται στον προσδιορισμό της ανατιθέμενης αξία του κάθε στοιχείου. Εξωτερικοί παράγοντες μέσα στο περιβάλλον επηρεάζουν την βαθμολογία του κάθε στοιχείου. Αν υφίστανται προσαρμογές εκτός του τυπικού οικιακού περιβάλλοντος κατά τη διάρκεια της αξιολόγησης, η βαθμολογία του συμμετέχοντος θα είναι χαμηλότερη, αν οι συνθήκες αυτές δεν είναι διαθέσιμες. Αν χρησιμοποιούνται προσαρμογές στο περιβάλλον, θα πρέπει να περιγράφονται λεπτομερώς και να επισυνάπτονται στην Κλίμακα Barthel.
Η κλίμακα παρουσιάστηκε το 1965, και απέδιδε το σκορ 0-100  (Mahoney, F.I. & Barthel, D.W., 1965. Functional Evaluation: The Barthel Index. Maryland state medical journal, 14, pp.61–65.). Οι Collin και συν. (1988) υποστήριξαν ότι το αρχικό σύστημα βαθμολόγησης έδωσε μια υπερβολική εντύπωση για την ακρίβεια και στη συνέχεια πρότειναν μια τροποποίηση στην οποία κάθε τομέας βαθμολογείται με έναν προστιθέμενο βαθμό με μια πλήρη βαθμολογία των 20 βαθμών να αντιστοιχεί στην λειτουργική ανεξαρτησία (Collin, C. et al., 1988. The Barthel ADL Index: a reliability study. International disability studies, 10(2), pp.61–63.). Η "ευαισθητοποιημένη" έκδοση κάνει έντονη διάκριση μεταξύ καλών και καλύτερων και φτωχών και φτωχότερων επιδόσεων. Η αποτελεσματικότητα δεν είναι μόνο με την ενδονοσοκομειακή αποκατάσταση αλλά και την οικιακή φροντίδα, νοσηλευτική φροντίδα, εξειδικευμένη νοσηλευτική και την κοινότητα. Η Κλίμακα Barthel σηματοδοτεί μια από τις πρώτες καταγεγραμμένες συνεισφορές στην βιβλιογραφία για το επίπεδο λειτουργικότητας και αντιπροσωπεύει  την μακρά περίοδο της ένταξης των μετρήσεων των Εργοθεραπευτών της λειτουργικής κινητικότητας και των ΔΚΖ στο πεδίο εφαρμογής της πρακτικής τους. Η κλίμακα θεωρείται αξιόπιστη, αν και η χρήση της σε κλινικές δοκιμές σε εγκεφαλικά επεισόδια είναι ασυνεπής. Ωστόσο, έχει χρησιμοποιηθεί εκτενώς για την παρακολούθηση λειτουργικών αλλαγών σε άτομα που δέχονταν υπηρεσίες ενδονοσοκομειακής αποκατάστασης, κυρίως στην πρόβλεψη των λειτουργικών αποτελεσμάτων που σχετίζονται με ένα εγκεφαλικό επεισόδιο. Η Κλίμακα Barthel φαίνεται να εμφανίζει φορητότητα και έχει χρησιμοποιηθεί σε 16 μεγάλες διαγνωστικές κατηγορίες. Η Κλίμακα Barthel έχει αποδείξει την υψηλή αξιοπιστία µεταξύ παρατηρητών/βαθµολογητών (inter-rater reliability) (0.95) και αξιοπιστία επαναληπτικών μετρήσεων (ή έλεγχος-επανέλεγχος) (0.89), καθώς και υψηλές συσχετίσεις (0.74–0.8) και με άλλες κλίμακες μέτρησης της σωματικής αναπηρίας.
Πληροφορίες για τα πνευματικά δικαιώματα: Η Maryland State Medical Society κατέχει τα πνευματικά δικαιώματα για την Κλίμακα Barthel. Μπορεί να χρησιμοποιηθεί ελεύθερα για μη εμπορικούς σκοπούς με την ακόλουθη παραπομπή: Mahoney FI, Barthel D. “Functional evaluation: the Barthel Index.” Maryland State Med Journal 1965;14:56-61. Χρησιμοποιείται με άδεια. Απαιτείται άδεια για να τροποποιήσετε την Κλίμακα Barthel ή να την χρησιμοποιήσετε για εμπορικούς σκοπούς.
Οι δέκα μεταβλητές που αξιολογούνται στην κλίμακα Barthel είναι:
Εξωτερικές συνδέσεις
Κατηγορία:Εργοθεραπεία Κατηγορία:Ιατρική Αποκατάστασης
Στην κόψη του ξυραφιού (μυθιστόρημα)
Στην κόψη του ξυραφιού (αγγλικός τίτλος: The Razor's Edge) είναι μυθιστόρημα του Σόμερσετ Μομ που δημοσιεύθηκε το 1944. Ο τίτλος του μυθιστορήματος προέρχεται από ένα απόσπασμα του ινδουιστικού ιερού κειμένου Κάθα Ουπανισάντ : «Σηκωθείτε, ξυπνήστε, αναζητήστε τους σοφούς και συνειδητοποιήστε. Το μονοπάτι είναι δύσκολο να διασχιστεί σαν την ακονισμένη κόψη του ξυραφιού.»
Το μυθιστόρημα διαδραματίζεται στο Σικάγο, το Παρίσι και την Ινδία τις δεκαετίες του 1920 και του '30 και αφηγείται την ιστορία του Λάρι Ντάρελ, ενός Αμερικανού πιλότου τραυματισμένου από τις εμπειρίες του στον Α' Παγκόσμιο Πόλεμο, που όταν επιστρέφει στο σπίτι του στο τέλος του πολέμου, βρίσκεται αντιμέτωπος με υπαρξιακά ερωτήματα και αρνείται να συμμορφωθεί με τα κυρίαρχα κοινωνικά πρότυπα. Η αναζήτηση απαντήσεων τον μεταφέρει σε όλη την Ευρώπη και στην Ινδία, όπου βρίσκει μια αίσθηση ολοκλήρωσης στην ανατολική φιλοσοφία. Οι αναζητήσεις του ήρωα βασίζονται στις εμπειρίες του ίδιου του Σόμερσετ Μομ στην Ινδία που εκφράζει πολλές από τις σκέψεις και προβληματισμούς του για τη θρησκεία.
Ο Σόμερσετ Μομ ήταν ένας από τους πιο παραγωγικούς και ακριβοπληρωμένους συγγραφείς της εποχής του, τόσο ως θεατρικός συγγραφέας όσο και ως μυθιστοριογράφος. Το χάρισμά του ως συγγραφέα ήταν η ικανότητά του να κάνει τον αναγνώστη να αντιμετωπίσει τους χαρακτήρες του με την ίδια σαφήνεια και συμπόνια που τους σκιαγραφούσε ο ίδιος. Στο μυθιστόρημα, ο Μομ εμφανίζεται ως συγγραφέας, αφηγητής και συμμετέχει στη δράση, χρησιμοποιώντας την ιστορία ως όχημα για να εξερευνήσει τις αντικρουόμενες ιδεολογίες των ηρώων του στην προσπάθειά τους να ανακαλύψουν το νόημα της ζωής μεταξύ υλισμού και πνευματικότητας.
Υπόθεση
Ο Μομ αρχίζει χαρακτηρίζοντας την ιστορία του όχι ως μυθιστόρημα αλλά ως μια αληθινή ιστορία και συμμετέχει ο ίδιος ως αφηγητής και δευτερεύων χαρακτήρας.
Πληγωμένος και τραυματισμένος από τον θάνατο ενός συντρόφου του στον πόλεμο, ο Λάρι επιστρέφει στο Σικάγο και την αρραβωνιαστικιά του Ίζαμπελ Μπράντλεϊ, όπου ανακοινώνει σ'αυτήν και στη μεγαλοαστική οικογένειά της ότι δεν σκοπεύει να εργασθεί αλλά θα ζήσει από τη μικρή του κληρονομιά. Θέλει να καθυστερήσει το γάμο τους και αρνείται να αναλάβει μια εργασία ως χρηματιστής που του πρόσφερε ο Χένρι Ματιούριν, ο πατέρας του καλύτερου φίλου του Γκρέι. Εν τω μεταξύ, η Σόφι, η παιδική φίλη του Λάρι, έχει κάνει έναν ευτυχισμένο γάμο, αλλά αργότερα έχασε τον σύζυγό της και το μωρό της σε τραγικό αυτοκινητιστικό δυστύχημα.
Ο Λάρι φεύγει για το Παρίσι, όπου βυθίζεται στη μελέτη και τη μποέμικη ζωή. Μετά από δύο χρόνια, η Ίζαμπελ τον επισκέπτεται και ο Λάρι αρνείται πάλι να ενταχθεί στον κόσμο της και της ζητά να ταξιδέψουν στην Ευρώπη μαζί, παρά τις περιορισμένες οικονομικές του δυνατότητες. Η κοπέλα δεν δέχεται το όραμά του για τη ζωή, διαλύει τον αρραβώνα και επιστρέφει στο Σικάγο. Εκεί παντρεύεται τον εκατομμυριούχο Γκρέι, ο οποίος της εξασφαλίζει μια πλούσια ζωή. Μετά τον χωρισμό, ο Λάρι περνάει τα επόμενα δέκα χρόνια ταξιδεύοντας στην Ευρώπη, πιάνει δουλειά σε ένα ανθρακωρυχείο στη βόρεια Γαλλία, περνάει αρκετούς μήνες σε μοναστήρι Βενεδικτίνων, εργάζεται σε ένα αγρόκτημα στη Γερμανία, επισκέπτεται την Ισπανία και τελικά πιάνει δουλειά σε ένα υπερωκεάνιο και καταλήγει στη Βομβάη.
Μετά από αρκετά χρόνια υλικής ευδαιμονίας, ο Γκρέι και η Ίζαμπελ χρεωκοπούν μετά το κραχ του χρηματιστηρίου του 1929 και μετακομίζουν στο Παρίσι στο διαμέρισμα του θείου της Ίζαμπελ Έλιοτ Τέμπλετον, έναν αμετανόητα ρηχό αλλά γενναιόδωρο σνομπ. Ο Λάρι συναντά ξανά τους παλιούς του φίλους, οι οποίοι αιφνιδιάζονται από την αλλαγμένη προσωπικότητά του. Τους λέει ότι έχει βρει τη γαλήνη και δεν χρειάζεται πλέον χρήματα ή άλλα υλικά αγαθά. Προφανώς, ο Λάρι έχει επίσης αποκτήσει και κάποιες άλλες γνώσεις, γιατί θεραπεύει την ημικρανία του Γκρέι μετά από άσκηση διαλογισμού.
Ενώ η Ίζαμπελ είναι ακόμη ερωτευμένη με τον Λάρι, η γενική αρμονία σπάει από την εμφάνιση της Σόφι που κατέληξε στο Παρίσι, οι φίλοι της τη βρίσκουν μεθυσμένη και τοξικομανή – προσπαθώντας να ξεχάσει το παρελθόν - και να κοιμάται με επικίνδυνους, τυχαίους άντρες. Συγκλονισμένος και για να τη βοηθήσει, ο Λάρι της ζητά να τον παντρευτεί. Η πρόταση εξοργίζει την Ίζαμπελ, η οποία καταστρέφει επίτηδες τον γάμο παρασύροντας τη Σόφι ξανά στον αλκοολισμό. Η Σόφι εξαφανίζεται και αργότερα βρίσκεται δολοφονημένη στην Τουλούζη.
Εν τω μεταξύ, ο Έλιοτ Τέμπλετον πεθαίνει σε μεγάλη ηλικία στο σπίτι του στη Ριβιέρα. Είναι ένας θλιβερός θάνατος. Έχοντας συναναστραφεί με πλούσιους και αριστοκράτες και έχοντας ζήσει μέσα στα πλούτη, ο Έλιοτ πεθαίνει μόνος. Αλλά η άποψή του για τον θάνατο είναι κάπως θετική: «Πάντα κινήθηκα στην καλύτερη κοινωνία της Ευρώπης και δεν έχω καμία αμφιβολία ότι θα κινηθώ στην καλύτερη κοινωνία του ουρανού».
Η Ίζαμπελ κληρονομεί την περιουσία του θείου της, θρηνώντας πραγματικά τον θάνατό του. Ο Mομ την επισκέπτεται και τη ρωτάει για τη Σόφι, έχοντας καταλάβει τον ρόλο της, αυτή το παραδέχεται. Η τιμωρία της Ίζαμπελ είναι ότι αν και ποτέ δεν έπαψε να αγαπά τον Λάρι, δεν θα ζήσει ποτέ μαζί του, αυτός αποφάσισε να επιστρέψει στην Αμερική και να ζήσει ως απλός εργαζόμενος, γιατί δεν τον ενδιαφέρει ο πλούσιος και λαμπερός κόσμος της Ίζαμπελ.
Τελειώνοντας, ο Μομ παραδέχεται ότι έχασε την επαφή με την Ίζαμπελ και τον Λάρι, αλλά φαντάζεται ότι ο καθένας απέκτησε αυτό που ήθελε. Η Ίζαμπελ, η οποία μετακόμισε στο Ντάλας αφού ο Γκρέι ξεκίνησε μια νέα μεγάλη επιχείρηση, πιθανότατα έζησε τη ζωή μιας κοινωνικής αστής της ανώτερης τάξης, διοργανώνοντας πάρτι και ζώντας σε μεγάλο, ακριβό σπίτι. Ο Λάρι, του οποίου η μόνη επιθυμία ήταν η γνώση και η ειρήνη, μάλλον ζει μια απλή ζωή πίσω στην Αμερική, φτωχός αλλά ευτυχισμένος.
Διασκευές
Το μυθιστόρημα έχει διασκευαστεί για ταινία δύο φορές.
Παραπομπές
Κατηγορία:Έργα του Ουίλιαμ Σόμερσετ Μομ
Ιωάννα Κουτσού
Παραπομπές
Κατηγορία:Έλληνες αθλητές του Τάε Κβον Ντο
Συμμετοχική εταιρεία
Η συμμετοχική εταιρεία είναι μια επιχειρηματική οντότητα στην οποία διαφορετικές μετοχές μπορούν να αγοραστούν και να ανήκουν σε μετόχους.
Παραπομπές
Κατηγορία:Εταιρική μορφή
Ντάρκο Ρούντεκ
Ο Ντάρκο Ρούντεκ (Ζάγκρεμπ, 30 Ιανουαρίου 1956) είναι Κροάτης μουσικός, ποιητής, σκηνοθέτης και ηθοποιός και ένας από τους ιδρυτές του γιουγκοσλαβικού συγκροτήματος "Haustor" (1978).
Αποφοίτησε από τη σκηνοθεσία στην Ακαδημία Δραματικών Τεχνών στο Ζάγκρεμπ. Σκηνοθέτησε πολλά θεατρικά έργα, ραδιοφωνικές εκπομπές και ραδιοφωνικά ντοκιμαντέρ. Το 1991 μετακόμισε στο Παρίσι, όπου ζει και εργάζεται ακόμα. Συνθέτει κυρίως μουσική για κινηματογράφο και θέατρο, αλλά εξακολουθεί να παίζει και να ηχογραφεί. Τα συγκροτήματα με τα οποία παίζει από τότε που ήρθε στο Παρίσι είναι τα «Rundek Cargo Orchestra» και «Rundek Cargo Trio», με τα οποία ηχογράφησε αρκετούς δίσκους.
Ο Rundek και η μπάντα του είχαν πολλές επιτυχημένες εμφανίσεις στη Σερβία και την πρώην Γιουγκοσλαβία.
Εξωτερικοί σύνδεσμοι
Κατηγορία:Τραγουδοποιοί Κατηγορία:Γιουγκοσλάβοι συνθέτες Κατηγορία:Γιουγκοσλάβοι μουσικοί Κατηγορία:Γιουγκοσλάβοι τραγουδιστές Κατηγορία:Κροάτες συνθέτες Κατηγορία:Κροάτες ποιητές
Ζοζέρ
Ο Ζοζέρ ήταν αρχαίος Αιγύπτιος φαραώ της 3ης Δυναστείας κατά τη διάρκεια του Παλαιού Βασιλείου καθώς και ο ιδρυτής αυτής της Δυναστείας. Είναι επίσης γνωστός με τα εξελληνισμένα του ονόματα Τόσορθρος και Σέσορθος.
Το αρχικό–«κανονικό» του όνομα ήταν Νετζεριχέτ (Netjerykhet): «''“Ζοζέρ είναι το όνομα που δόθηκε σε αυτόν τον βασιλιά από επισκέπτες του Νέου Βασιλείου στον χώρο πάνω από 1.000 χρόνια μετά”, έγραψε ο αιγυπτιολόγος Μαρκ Λένερ στο βιβλίο του “The Complete Pyramids: Solving the Ancient Mysteries”.»
Στοιχεία για τη ζωή και τη βασιλεία του
Ήταν γιος του τελευταίου βασιλιά της δεύτερης δυναστείας της Αρχαίας Αιγύπτου, του Χασεχέμουι (Kha-sekhemui / Khasekhemwy / Ḫꜥj-sḫm.wj) και της Νιμααθάπ (Nimaathap / Nima'at-Hapi / Nihap-ma'at). Δεν είναι σαφές αν ήταν ο άμεσος διάδοχος του θρόνου τους ή αν προηγήθηκε ο φαραώ Νέμπκα.
O Ζοζέρ στη διάρκεια της βασιλείας του έστειλε στρατιωτική αποστολή στη χερσόνησο του Σινά, απ' όπου εισήγαγε τιρκουάζ, χαλκό κ.ά. και κατά την οποία υπέταξε τους ντόπιους κατοίκους, καθώς το Σινά ήταν σημαντικό από στρατιωτικής άποψης ως διαχωριστικό σημείο μεταξύ της κοιλάδας του Νείλου και της Ασίας.
Τον φαραώ Ζοζέρ, που βασίλεψε συνολικά μάλλον 19 έτη, διαδέχτηκε ο φαραώ Σεχεμχέτ (Sekhemkhet) περίπου το 2649 π.Κ.Ε.
Η κλιμακωτή πυραμίδα και άλλες κατασκευές του Ζοζέρ
220px|thumb|Η κλιμακωτή πυραμίδα του Ζοζέρ στην [[Σακκάρα]] Η βαθμιδωτή ή κλιμακωτή πυραμίδα του Ζοζέρ χτίστηκε στη νεκρόπολη της αρχαίας Αιγύπτου Σακάρα (στην αριστερή όχθη του Νείλου) πριν από περίπου 4.700 χρόνια. «Ήταν η πρώτη πυραμίδα που έχτισαν οι αρχαίοι Αιγύπτιοι.» Αποτελεί ορόσημο στο σχεδιασμό των βασιλικών τάφων, όχι μόνο για τις αρχιτεκτονικές της καινοτομίες και την ευρεία χρήση της πέτρας αλλά και για τις προσπάθειες που γίνονται για την προστασία της ταφής του ενοίκου της.
Πήρε το όνομά της από τον φαραώ Ζοζέρ. Ο σχεδιασμός της αποδίδεται στον πολυμαθή καλλιτέχνη, ιατρό, αρχιτέκτονα, κύριο σύμβουλο του φαραώ Ζοζέρ και αρχιερέα του θεού του ήλιου (Ρα), τον Ιμχοτέπ (Imhotep / Ιμούθης).
Η πυραμίδα ξεκίνησε να κτίζεται ως πυραμιδοειδής τάφος–μασταμπάς. Επειδή όμως οι τάφοι αυτοί ήταν δυνατόν να παραβιαστούν από τυμβωρύχους που έσκαβαν από την κορυφή τους, «''μέσω μιας σειράς επεκτάσεων εξελίχθηκε σε μια πυραμίδα 60 μέτρων με έξι επίπεδα, το ένα χτισμένο πάνω στο άλλο. Για το χτίσιμό της χρησιμοποιήθηκαν 330.400 κυβικά μέτρα πέτρας και πηλού. Οι σήραγγες από κάτω σχηματίζουν ένα λαβύρινθο συνολικού μήκους 5,5 χλμ. (…) Η πυραμίδα του Ζοζέρ (…) καθιστούσε σχεδόν αδύνατον να φτάσει στον ταφικό θάλαμο ένας τυμβωρύχος σκάβοντας από την κορυφή, και αυτός ίσως και να ήταν ο λόγος της κατασκευής της.''»
Παρόλα τα μέτρα ασφαλείας η πυραμίδα παραβιάστηκε ήδη από το παρελθόν και τα περισσότερα κτερίσματα και άλλα αντικείμενα, όπως και η μούμια του Ζοζέρ, έχουν χαθεί / κλαπεί. «''Ωστόσο δεν χάθηκαν όλες οι μούμιες: Πρόσφατες αρχαιολογικές έρευνες έφεραν στο φως τρεις μούμιες μεταγενέστερης περιόδου (712–332 π.Χ.) που είχαν ταφεί στον ταφικό θάλαμο του Ζοζέρ, σύμφωνα με επιστημονικό άρθρο που δημοσιεύτηκε το 2021 στο Journal of the General Union of Arab Archaeologists. Αυτό σημαίνει πως εκείνη την περίοδο ο ταφικός θάλαμος όχι απλά είχε παραβιαστεί, μα γίνονταν και περισσότερες ταφές στο εσωτερικό του.''»
Γύρω από την πυραμίδα υπάρχει ένα ολόκληρο συγκρότημα 15 εκταρίων (0.15km²) και κάτω της βρίσκονται σήραγγες, αίθουσες και ο ταφικός θάλαμος του φαραώ. Στο βόρειο τμήμα της βρίσκεται ένας ναός με ένα άγαλμα του βασιλιά, ενώ νότια της πυραμίδας βρίσκεται μια μεγάλη αυλή. Το συγκρότημα περιβάλλεται από μια τάφρο.
Ο αρχιτέκτονας Ιμχοτέπ τιμήθηκε από τον Ζοζέρ με την αναγραφή του ονόματος και των τίτλων του στη βάση ενός από τα αγάλματά του, ενώ τελικά θεοποιήθηκε. «Ίσως η ταφή του έγινε κάτω από την ίδια πυραμίδα, που ήταν άλλωστε και το πιο διάσημο δημιούργημά του.»
Τον Μάρτιο του 2020 η πυραμίδα άνοιξε ξανά για τους επισκέπτες μετά από 14 χρόνια προσπαθειών αποκατάστασης.
Υποσημειώσεις
Κατηγορία:Φαραώ της 3ης Αιγυπτιακής Δυναστείας
Κοινή μετοχή
Η κοινή μετοχή είναι μια μορφή ιδιοκτησίας μετοχών εταιρειών, ένα είδος χρεογράφου. Ονομάζεται κοινή ώστε να διακρίνεται από την προνομιούχα μετοχή.
Παραπομπές
Κατηγορία:Χρηματιστήρια Κατηγορία:Χρηματοοικονομικά Κατηγορία:Δίκαιο αξιογράφων Κατηγορία:Εταιρική χρηματοδότηση
Έρλινγκ Μπράουτ Χόλαντ
Ο Έρλινγκ Μπράουτ Χόλαντ (νορβηγικά: Erling Braut Håland, προφορά στα νορβηγικά:, αγγλοποιημένη μορφή: Haaland ) (21 Ιουλίου 2000) είναι Nορβηγός επαγγελματίας ποδοσφαιριστής, ο οποίος αγωνίζεται ως επιθετικός για τη Μάντσεστερ Σίτι.
Μπρίνε
Ο Χόλαντ ξεκίνησε από τις ακαδημίες νέων του συλλόγου της πόλης του, Μπρίνε ΦΚ. Κατά τη διάρκεια των σεζόν 2015 και 2016, ο Χόλαντ έπαιξε με την Β ομάδα της Μπρίνε όπου εντυπωσίασε, καθώς σημείωσε 18 γκολ σε 14 αγώνες. Οι εμφανίσεις του με την Β ομάδα τον οδήγησαν στο ντεμπούτο του με την πρώτη ομάδα. Σε ηλικία 15 ετών, ο Χόλαντ έκανε το ντεμπούτο του για τη Μπρίνε στις 12 Μαΐου 2016, σε αγώνα της 1ης Κατηγορίας εναντίον ης Ράνχαϊμ. Ενώ ήταν στη Μπρίνε, είχε επίσης ένα ανεπιτυχές δοκιμαστικό στη γερμανική Χόφενχαϊμ. Συνολικά, έπαιξε σε 16 αγώνες για τη Μπρίνε.
Σεζόν 2017
Την 1η Φεβρουαρίου 2017, η Μόλντε ανακοίνωσε την απόκτηση του Χόλαντ. Έκανε το ντεμπούτο του στις 26 Απριλίου 2017, σε αγώνα για το Κύπελλο Νορβηγίας εναντίον της Βόλντα ΤΙ, όπου σημείωσε και το πρώτο του γκολ για το σύλλογο, στη νίκη με 3-2. Το ντεμπούτο του στο Πρωτάθλημα ήρθε στις 4 Ιουνίου 2017, όταν μπήκε ως αλλαγή στο 71ο λεπτό στον αγώνα εναντίον της Σάρπσμποργκ 08. Δέχτηκε μία κίτρινη κάρτα ύστερα από 65 δευτερόλεπτα στον αγωνιστικό χώρο. Ο Χόλαντ σημείωσε το νικητήριο γκολ στο 77ο λεπτό, το οποίο ήταν το πρώτο του γκολ στο πρωτάθλημα. Σημείωσε το δεύτερο του γκολ της σεζόν στο πρωτάθλημα 17 Σεπτεμβρίου, το νικηφόρο γκολ εναντίον της Βίκινγκ στη νίκη με 3-2. Μετά την επίτευξη του γκολ, δέχτηκε κριτική από τον συμπαίκτη του Μπιόρν Μπέργκμαν Σίγκουρνταρσον, για τον πανηγυρισμό του προς τους οπαδούς της Βίκινγκ. Ο Χόλαντ ολοκλήρωσε την πρώτη του σεζόν στη Μόλντε με 4 γκολ σε 20 αγώνες.
Σεζόν 2018
μικρογραφία|229x229εσ| Ο Χόλαντ (δεξιά) στα πλέι οφ του Γιουρόπα Λιγκ εναντίον της [[ΦΚ Ζενίτ Αγίας Πετρούπολης|Ζενίτ Αγίας Πετρούπολης τον Αύγουστο του 2018. ]] Την 1η Ιουλίου 2018, ο Χόλαντ σημείωσε 4 γκολ εναντίον της Μπραν εντός των πρώτων 21 λεπτών του αγώνα, εξασφαλίζοντας στην ομάδα του τη νίκη με 4-0 επί των αήττητων προπορευόμενων του πρωταθλήματος εκείνη τη στιγμή. Το χατ τρικ σημειώθηκε σε 11 λεπτά και 2 δευτερόλεπτα και όλα τα τέσσερα γκολ σε 17 λεπτά και 4 δευτερόλεπτα. Ένας ανιχνευτής ταλέντων της Μάντσεστερ Γιουνάιτεντ ήταν παρών στον αγώνα. Ο προπονητής της Μόλντε, Όλε Γκούναρ Σόλσκιερ, μετά τον αγώνα συνέκρινε το στυλ παιχνιδιού του Χόλαντ με του Ρομελού Λουκάκου και αποκάλυψε ότι ο σύλλογος είχε απορρίψει αρκετές προσφορές για το Χόλαντ από αρκετούς συλλόγους.
Στο επόμενο αγώνα στις 8 Ιουλίου, ο Χόλαντ συνέχισε το σερί των γκολ, όταν σημείωσε δύο γκολ και έδωσε μία ασίστ στη νίκη με 5-1 εναντίον της Βολερένγκα. Σημείωσε ένα γκολ στη νίκη της Μόλντε με 3-0 επί της Λάτσι για το Γιουρόπα Λιγκ, στις 26 Ιουλίου. Λόγω διαστρέμματος στον αστράγαλο, ο Χόλαντ δεν αγωνίστηκε στους τρεις τελευταίους αγώνες της σεζόν. Για την επίδοση του τη σεζόν 2018, ο Χόλαντ έλαβε το βραβείο του Πιο Βελτιωμένου Παίκτη της Χρονιάς. Ολοκλήρωσε τη σεζόν 2018 με 16 γκολ σε 30 αγώνες, σε όλες τις διοργανώσεις.
Ρεντ Μπουλ Σάλτσμπουργκ
Στις 19 Αυγούστου 2018, ο αυστριακός σύλλογος Ρεντ Μπουλ Σάλτσμπουργκ ανακοίνωσε ότι ο Χόλαντ θα ενταχθεί στο σύλλογο την 1η Ιανουαρίου 2019, υπογράφοντας πενταετές συμβόλαιο. Στις 19 Ιουλίου 2019, ο Χόλαντ σημείωσε το πρώτο του χατ τρικ για την ομάδα, σε μία νίκη με 7-1 για το Κύπελλο Αυστρίας εναντίον της ΣΚ-ΕΣΒ Πάρντορφ και στις 10 Αυγούστου ακολούθησε το πρώτο χατ τρικ στη Μπούντεσλιγκα Αυστρίας, στη νίκη σε 5-2 επί της Βόλφσμπεργκερ. Σημείωσε το τρίτο του χατ τρικ για την ομάδα στις 14 Σεπτεμβρίου, στη νίκη με 7-2 επί της Χάρτμπεργκ, φτάνοντας τα έντεκα γκολ πρωταθλήματος σε σε επτά αγώνες και τρεις μέρες αργότερα σημείωσε ακόμη ένα χατ τρικ, το τέταρτο του συνολικά για το σύλλογο, στο ντεμπούτο του στο Τσάμπιονς Λιγκ 2019-20 με νίκη 6-2 εναντίον της Γκενκ.
Στη συνέχεια, ο Χόλαντ έγινε μόλις ο δεύτερος έφηβος στην ιστορία του Τσάμπιονς Λιγκ που σκόραρε σε κάθε μία από τις τρεις πρώτες εμφανίσεις του στη διοργάνωση, μετά τον Καρίμ Μπενζεμά, με 1 γκολ εναντίον της Λίβερπουλ και 2 εναντίον της Νάπολι. Έτσι έγινε επίσης ο πρώτος παίκτης που σκόραρε έξι γκολ στους τρεις πρώτους του αγώνες στο Τσάμπιονς Λιγκ. Αργότερα, σκόραρε ένα γκολ εναντίον της Νάπολι και έγινε ο πρώτος έφηβος που σκόραρε σε τέσσερις διαδοχικούς αγώνες και ο τέταρτος παίκτης που πέτυχε αυτό το κατόρθωμα, ακολουθώντας τους Ζε Κάρλος, Αλεσσάντρο Ντελ Πιέρο και Ντιέγκο Κόστα.
Μάντσεστερ Σίτι
Τον Ιούνιο του 2022, ο Χόλαντ εντάχθηκε με μεταγραφή στην Μάντσεστερ Σίτι. Η μεταγραφή κόστισε στην Μάντσεστερ Σίτι 75 εκατομμύρια ευρώ και ο ποδοσφαιριστής υπέγραψε συμβόλαιο πενταετούς διάρκειας. Στις 31 Αυγούστου του 2022, σημείωσε χατ τρικ στη νίκη της Μάντσεστερ Σίτι επί της Νότιγχαμ Φόρεστ κι έφτασε τα 9 γκολ μετά τα πρώτα πέντε του παιχνίδια στην Πρέμιερ Λιγκ. Πρόκειται για νέο ρεκόρ στην Πρέμιερ Λιγκ, ξεπερνώντας τους Μίκι Κουίν και Σέρχιο Αγουέρο (και οι δύο με 8).
Στις 14 Μαρτίου του 2023 πέτυχε πέντε γκολ στο παιχνίδι με την Λειψία για τους 16 του Champions League, ο τρίτος παίκτης που κατάφερε κάτι τέτοιο μετά τον Λιονέλ Μέσι και τον Λουίζ Αντριάνο. Επίσης έγινε ο νεότερος παίκτης που έφτασε τα 30 γκολ στην ιστορία της διοργάνωσης (22 ετών, 236 ημερών), παίρνοντας το ρεκόρ από τον Κίλιαν Εμπαπέ (22 ετών, 352 ημερών), ενώ τα κατάφερε και πιο σύντομα από οποιονδήποτε.
Εθνική ομάδα
Ο Χόλαντ έχει εκπροσωπεί τη Νορβηγία σε διάφορες ηλικιακές ομάδες. Με τη Νορβηγία U19, στις 27 Μαρτίου 2018, σημείωσε ένα χατ τρικ εναντίον της Σκωτίας στη νίκη με 5-4, για να βοηθήσει τη Νορβηγία να εξασφαλίσει την πρόκρισή της στο Ευρωπαϊκό Πρωτάθλημα U19 2018. Στις 22 Ιουλίου 2018, σκόραρε για τη Νορβηγία U19 στην ισοπαλία με 1-1 εναντίον της Ιταλίας στο Ευρωπαϊκό Πρωτάθλημα U19 2018.
Στις 30 Μαΐου 2019, σημείωσε εννέα γκολ στη νίκη της Νορβηγίας U20 εναντίον της Ονδούρας U20 στο Παγκόσμιο Κύπελλο U20 2019 στο Λούμπλιν της Πολωνίας. Αυτή ήταν η μεγαλύτερη νίκη της Νορβηγίας U20 και η βαρύτερη ήττα της Ονδούρας U20. Αυτό έθεσε επίσης ένα νέο ρεκόρ για το Παγκόσμιο Κύπελλο U20, για τα περισσότερα γκολ που σημείωσε ένας παίκτης σε έναν αγώνα και επίσης τη μεγαλύτερη νίκη από οποιαδήποτε ομάδα στην ιστορία της διοργάνωσης. Παρά το γεγονός ότι οι Νορβηγοί αποκλείστηκαν από τη φάση των ομίλων και ο Χόλαντ δεν σκόραρε σε άλλον αγώνα στη διοργάνωση, κέρδισε το Χρυσό Παπούτσι.
Στις 11 Οκτωβρίου 2020, ο Χόλαντ σημείωσε το πρώτο χατ τρικ με τη Νορβηγία, στη νίκη με 4–0 επί της Ρουμανίας για τη Β΄ Κατηγορία του Πρωταθλήματος Εθνών ΟΥΕΦΑ 2020-21.
Στυλ παιχνιδιού
Ο Χόλαντ έχει συγκριθεί με τον Ζλάταν Ιμπραΐμοβιτς, λόγω του ύψους του και της παραγωγικής του ικανότητάς στο σκοράρισμα. Έχει επηρεαστεί στο παιχνίδι του από τους Κριστιάνο Ρονάλντο, Ζλάταν Ιμπραΐμοβιτς, Όλε Γκούναρ Σόλσκιερ και Μίτσου.
Προσωπική ζωή
Ο Χόλαντ είναι ο γιος του πρώην Νορβηγού αμυντικού, Αλφ-Ίνγκε Χόλαντ, ο οποίος αγωνίστηκε στις Νότιγχαμ Φόρεστ, Λιντς Γιουνάιτεντ και Μάντσεστερ Σίτι.
Γεννήθηκε στο Ληντς και υποστηρίζει τη Λιντς Γιουνάιτεντ. Το Φεβρουάριο του 2017, σε μια συνέντευξη του στη νορβηγική εφημερίδα Aftenposten, δήλωσε ότι: «Το όνειρο μου είναι να κερδίσω την Πρέμιερ Λιγκ με τη Λιντς».
Μετακόμισε στο Μπρίνε τη Νορβηγίας με την οικογένειά του σε ηλικία 3 ετών.
Συλλογικά
Μέχρι τις 19 Φεβρουαρίου 2020.
Εθνική ομάδα
Μέχρι τις 14 Οκτωβρίου 2020.
Διακρίσεις και επιτεύγματα
=== Συλλογικά === Ρεντ Μπουλ Σάλτσμπουργκ
Νορβηγία U17